Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
25 Ove Yehova, ove yove Kalunga kami,
Nangukutohwesanga, nangwalisanga lijina lyove,
Mwomwo unalingi vyuma vyakukomwesa,+
Vyuma vize wajinyine kushikulu,+
Unavilingi mwomwo yakushishika chove.+
2 Unalingisa nganda kupwa mulumba wamalolwa,
Unalingisa nganda yakujingulwisa kembwe kupwa malala.
Nganda yavaka-mafuchi eka yauchiko jino.
Kaveshi kukayitungulula chekako.
3 Shikaho vatu vangolo navakakutohwesanga.
Nganda yavaka-mafuchi vaukenya nayikakwivwanga woma.+
4 Mwomwo unapu uchihela chakukola chakuswama vaka-kukalikiza,
Uchihela chakukola chakuswama vaka-kuhutwa halwola lwaluyando,+
Unapu uchihela chakuswama vula yamishilinjinji,
Umuvule wakuswama musana.+
Uchihela chakuswama vaka-kuhutwa omu vikenya navavevwila matoto kwijiva nge vula yamishilinjinji yize nayiliveta hambango.
5 Unaunjisa liuya lyavatu vakumafuchi eka,
Ngana mwamusana wakaza uze vanaunjisa mulifuchi lyaumu.
Unaholesa vaka-ulyanyi vaze vali nakwimba mwaso,
Nge omu livwi naliunjisa musana.
6 Yehova wamayongomena mwakawahishila vatu veka naveka chiwanyino hapili yino,+
Mwakavawahishila chiwanyino chavyakulya vyamwaza,+
Chiwanyino chavinyo vyamwaza,
Chiwanyino chavyakulya vize vili nausongosongo,
Chiwanyino chavinyo vyamwaza vanatutu kanawa.
7 Hapili yino hakiko mwakafumishila chiwuva chize chinafwiki vatu veka naveka vosena,
Nalihina lize linafwiki vaka-mafuchi osena.
8 Mwata Wakulitulaho Yehova mwakamina kufwa haya myaka yosena,+
Mwakahunda masoji kumeso avatu vosena.+
Kutoleka chize vanatolekanga vatu jenyi mwakachifumisa hamavu hosena,
Mwomwo Yehova nahanjikamo lyehi.
9 Halikumbi lize navakamba ngwavo:
“Talenu! Ou ikiye Kalunga ketu.+
Ikiye tunatalililanga,+
Kaha mwatulwila.+
Ou ikiye Yehova,
Ikiye tunatalililanga.
Tulisambenu, tuwahililenu mwomwo yaulwilo wenyi.”+
10 Livoko lyaYehova nalipwanga hapili yino,+
Kaha Mowave navakayilyatangila,+
Nge omu navalyatangila mwila upwenga wilo.
11 Mwakaveta Mowave mbanda
Nge omu mutu mwakapa mavoko enyi hameya mangana ahale.
Mwakaveta Mowave namavoko enyi,+
Kaha mwakayinyisa.
12 Mwakashiula
Nganda yayo yakujingulwisa jikembwe jajisuku,
Mwakayipuzula nakuyilindumwina hamavu.
Share
Share
NEW WORLD TRANSLATION OF THE HOLY SCRIPTURES (2013 REVISION)
Isaya 25
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn umb_Latn kmb_Latn cjk_Latn swh_Latn cjk_Latn cjk_Latn cjk_Latn cjk_Latn cjk_Latn bem_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn lug_Latn cjk_Latn cjk_Latn cjk_Latn tum_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn tur_Latn mri_Latn umb_Latn tur_Latn cjk_Latn cjk_Latn mri_Latn bem_Latn kam_Latn cjk_Latn fon_Latn mri_Latn bem_Latn kin_Latn cjk_Latn eng_Latn eng_Latn kor_Hang ssw_Latn fij_Latn cjk_Latn eng_Latn